
 Εκδήλωση της Κοινο_Τοπίας με θέμα «Ατμοσφαιρική ρύπανση στην Πάτρα:
τι συμβαίνει, ποιες είναι οι επιπτώσεις, πως μπορεί να αντιμετωπισθεί»
Στα πλαίσια των κοινωνικών παρεμβάσεων της μέσω της ενημέρωσης, ευαισθητοποίησης και ενεργοποίησης των πολιτών για την προστασία του Περιβάλλοντος και εν γένει της Ποιότητας ζωής η Εταιρεία Κοινωνικής Δράσης και Πολιτισμού Κοινο_Τοπία www.koinotopia.gr διοργανώνει εκδήλωση-συζήτηση με θέμα «Ατμοσφαιρική ρύπανση στην Πάτρα: τι συμβαίνει, ποιες είναι επιπτώσεις, πως μπορεί να αντιμετωπισθεί» την Κυριακή 22 Ιανουαρίου στις 7.30μμ στον πολυχώρο της Κοινο_Τοπίας Μαιζώνος 139 και Παντανάσσης, 4ος όροφος (έναντι Δημαρχιακού Μεγάρου).
Η εκδήλωση που στόχο έχει την ενημέρωση για τα στοιχεία που έχουμε σχετικά με το πρόβλημα της ατμοσφαιρικής ρύπανσης της Πάτρας, το τι πρέπει και μπορούμε ως πολίτες να κάνουμε ώστε να έχουμε περισσότερες αξιόπιστες πληροφορίες επί καθημερινής βάσεως για τον αέρα που αναπνέουμε, ποιες είναι οι επιπτώσεις στην υγεία μας εάν οι μετρήσεις ξεπερνούν τα όρια που θεωρούν αποδεκτά η Ευρωπαϊκή Ένωση και ο Παγκόσμιος Οργανισμός Υγείας, ποιες είναι οι τάσεις και προοπτικές σε τοπικό και διεθνές επίπεδο στην ανάπτυξη πολιτικών για τη μείωση των ατμοσφαιρικών ρύπων και τέλος τι πρέπει να διεκδικήσουμε από τοπική αυτοδιοίκηση και πολιτεία με στόχο την ποιότητα του αέρα που αναπνέουμε.     
 Εισηγήσεις, αφετηρία συζήτησης που θα ακολουθήσει θα κάνουν
Ο Σπύρος Πανδής, Καθηγητής στο Τμήμα Χημικών Μηχανικών του Πανεπιστημίου Πατρών θα μιλήσει με θέμα: Ατμοσφαιρική ρύπανση στην Πάτρα: Αιωρούμενα σωματίδια παρουσιάζοντας τις μελέτες των τελευταίων χρόνων που έχουν γίνει στην Πάτρα και την ευρύτερη περιοχή και αφορούν τις βασικές πηγές (φυσικές ή ανθρωπογενείς) των αιωρούμενων σωματιδίων, τις τιμές τους και τη χημική τους σύσταση. Η σημασία της σύστασης είναι ιδιαίτερα σημαντική γιατί: α) αποτελεί ισχυρή ένδειξη για την πηγή εκπομπής των αιωρούμενων σωματιδί- ων και β) ανάλογα με τη σύσταση, επηρεάζεται με διαφορετικό τρόπο ο ανθρώπινος οργανισμός

 
Ο Απόστολος Βανταράκης, Αναπληρωτής Καθηγητής Υγιεινής στο Τμήμα Ιατρικής του Πανεπιστημίου Πατρών θα μιλήσει με θέμα: Επιπτώσεις της ρύπανσης του αέρα στη Δημόσια Υγεία παρουσιάζοντας συνοπτικά τις επιπτώσεις στη δημόσια υγεία από την αέρια ρύπανση με ιδιαίτερη έμφαση σε μελέτες που έγιναν στην Πάτρα τα τελευταία χρόνια

 
Ο Ανδρέας Καζαντζίδης, Αναπληρωτής Καθηγητής στο Τμήμα Φυσικής του Πανεπιστη- μίου Πατρών θα μιλήσει με θέμα: Το σύστημα «Αιθέρας» για τη μέτρηση των αιωρούμενων σωματιδίων στην Πάτρα: σχεδιασμός και πρώτα βήματα παρουσιάζοντας την αρχιτεκτονική του συστήματος, τη μεθοδολογία για την αξιόπιστη λειτουργία του και τις μελλοντικές δράσεις.

Μετά τις σύντομες παρουσιάσεις θα ακολουθήσει συζήτηση με συντονιστή το στέλεχος της Κοινο_Τοπίας Λουκά Γεωργίου, τ. καθηγητή Τμήματος Ηλεκτρολόγων ΤΕΙ Πατρών. 

